Thomas Laybourn har fortsat problemer med hoften, og han kan ikke sige noget om, hvornår han igen er klar til at gå på banen. Dermed er VEB markant svækket. Det er fynboerne dog også, idet 16-årige Viktor Axelsen - Danmarks nye Peter Gade - endnu ikke er klar til at spille efter sin skadespause. - Med de skader, vi er rendt i, er jeg tilfreds, hvis vi får mindst det ene point i Odense. Så er vi 100 procent sikre på at blive i Ligaen, ligesom vi stadig har chancen for at komme i kvartfinalerne i denne sæson, siger VEB's sportschef, Peter R. Jensen. Han betegner VEB som favorit i begge herresingler, mixeddouble og herredouble, mens det ligner Odense-sejre i damesingle og damedouble.

Referat:
Vendsyssel Elite Badminton må igen undvære nr. 1 på verdensranglisten i mixeddouble, Thomas Laybourn, og langtidsskadede Camilla Sørensen, når holdet onsdag aften møder oprykkerne fra Odense på udebane.